stanford-oval/wikipedia huggingface dataset:
Neon Lights
מיקומי שיא

במצעדים השיר זכה להצלחה רבה, כאשר נכנס ללמעלה מ-15 מצעדים שונים.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 67 |  |
|  ארצות הברית | בילבורד הוט 100 | 36 |  |
|  בולגריה | BAMP | 35 |  |
|  ברזיל | טופ 100 ברזיל | 22 |  |
|  הממלכה המאוחדת | מצעד הסינגלים הבריטי | 15 |  |
|  ולוניה | אולטראטופ 40 | 15 |  |
|  ונצואלה | רקורד ריפורט | 10 |  |
|  ישראל | מדיה פורסט ישראל | 32 |  |
|  לוקסמבורג | בילבורד | 14 |  |
|  ניו זילנד | המצעד הניו זילנדי הרשמי | 12 |  |
|  סקוטלנד | מצעד הסינגלים הסקוטי | 8 |  |
|  פורטוגל | מצעד הסינגלים הפורטוגזי | 27 |  |
|  פינלנד | המצעדים הפיניים הרשמיים | 62 |  |
|  פלנדריה | אולטראטופ 50 | 11 |  |
|  צ'כיה | ČNS IFPI | 46 |  |
|  קנדה | קנדה הוט 100 | 40 |  |
תסמונת עורק מתלה המעי העליון

| --- | --- |
 תחום:  גסטרואנטרולוגיה 
 מיקום אנטומי:  עורק מתלה המעי העליון 
 קישורים ומאגרי מידע
 eMedicine:  932220 
 MeSH:  D013478
 
תִּסְמֹנֶת עוֹרֵק מִתְלֵה הַמְּעִי הָעֶלְיוֹן (Superior mesenteric artery syndrome) היא תסמונת נדירה ומסכנת חיים של הפרעת עיכול וכלי דם, המאופיינת בלחץ וצפיפות של החלק השלישי של התריסריון עם אבי העורקים הבטני ועם עורק מתלה המעי העליון. בעקבות מחסור בשומן, נוצרת זווית של 6-25 מעלות בין אבי העורקים הבטני לעורק מתלה המעי העליון, בניגוד לזווית הרצויה שהיא בין 38-56 מעלות.
התסמונת תוארה לראשונה על ידי קרל פון רוקיטנסקי בעת נתיחה שלאחר המוות, אך נשארה מוגדרת באופן פתולוגי עד 1927, כשווילקי פרסם רשימה מקיפה ראשונה של 75 חולים. רק 0.013-0.3 אחוזים ממבחני בליעת בריום תמכו באבחון, דבר שהפך את המחלה למחלה הנדירה ביותר במערכת העיכול. בערך 500 מקרים מדווחים בכל ההיסטוריה של הרפואה האנגלית.
זיהוי תסמונת עורק מתלה המעי העליון כמחלה קלינית מובחנת היא שנויה במחלוקת, אף על פי שלא מעט חלו בה. לפי ההערכה, שיעור התמותה מתסמונת זו הוא של 1 מ-3.
התסמונת נודעת גם בשם "תסמונת וילקי", תסמונת הנטל ותסמונת שורש מתלה המעי.
תסמינים

התסמינים כוללים שובע מוקדם, בחילות, הקאות, כאב בטן חזק וכרוני (בעקבות הלחץ בין העורקים), התנפחות / עיוות, שיהוקים, רגישות יתר בבטן החיצונית או רגישות של אזור הבטן ותת-תזונה חמורה עד סכנת חיים. תת-התזונה מגבירה את הלחץ על התריסריון, אשר גורם להחמרה בתסמינים, שבתורם גורמים לתת-תזונה קשה עוד יותר, וכך הלאה בצורה של מעגל הקסמים.
הימנעות מאוכל היא דבר שגרתי אצל חולי תסמונת זו כיוון שפעולת העיכול מגבירה את הכאבים. ניתן למצוא הקלה בכאבים בעת עמידה או הצמדת הברך השמאלית לחזה, כיוון שתנוחה זו מקלה על הלחץ בין העורקים.
סיבות

שומן ורקמת לימפה אמורים להגן, לתמוך ולשמור על התריסריון מהתחככות עם עורק מתלה המעי העליון. תסמונת עורק מתלה המעי העליון מופיעה כאשר שכבת הגנה זו נהרסת או נפגעת מכל סיבה שהיא, והיא נגרמת כתוצאה מכך שהזווית בין העורק הראשי לתריסריון קטנה מהרגיל. תסמונת עורק מתלה המעי העליון יכולה להופיע בשתי צורות: כרונית או חריפה.
חולים עם תסמונת כרונית יתלוננו על כאבי בטן ברמות שונות לסירוגין, בהתאם ללחץ על התריסריון. גורמי סיכון כוללים מאפיינים פיזיים כמו מבנה גוף רזה מאוד, מיקום גבוה מהרגיל של התריסריון או מיקום נמוך במיוחד של עורק מתלה המעי העליון. ניתן לזהות זאת על ידי ריקון קיבה איטי, חוסר תיאבון, תת-ספיגה, תשישות כרונית, בטן נפוחה, בטן רגישה, פרץ גדילה מהיר בגיל ההתבגרות, ירידה במשקל ושובע מוקדם.
הצורה החריפה של תסמונת עורק מתלה המעי העליון מתפתחת במהירות לאחר אירוע פיזי טראומטי הגורם להארכת התריסריון. למשל, פגיעה בחוט השדרה, עקמת, ניתוחי עקמת או כריתת כליה שמאלית.
אפידמולוגיה

תסמונת עורק מתלה המעי העליון היא תסמונת נדירה למדי, אשר מאובחנת רק ב-0.013 עד 0.3 אחוזים מבדיקות בליעת בריום. חוסר ההיכרות והמודעות של הקהילה הרפואית לתסמונת מסתכם ברוב המקרים בטעות באבחנה.
כיוון שהתסמונת קשורה למחסור בשומן, 4 מכל 5 חולים נמצא בתת-משקל, לרוב במצב קיצוני וחמור. לנשים יש סיכון כפול לחלות בתסמונת מאשר לגברים, כשברוב המקרים (75%) התסמונת פורצת בין גילאים 10-30. בחלק מן המקרים גם נמצא קשר למחלת כיב פפטי (25-45%), דלקת לבלב ועקמת.
אבחנה

איחור באבחנה של התסמונת יכול לגרום לתת-תזונה חמורה, התייבשות, הפרעות אלקטרוליטים, היפוקלמיה, קרע חריף בקיבה או ניקוב במעי, דימום במערכת העיכול העליונה, דלקת ריאות או קריסת לב וכלי דם פתאומית (ממהירות מוגברת של זרימת דם בעורק מתלה המעי העליון בשל הזווית הקטנה).
תסמונת עורק מתלה המעי העליון מאובחנת רק לאחר שהמטופל שלל כל מחלה או סיבה אחרת לבעיה הגסטרולוגית שלו וביצע את כל הבדיקות הרלוונטיות (כולל בדיקה אנדוסקופית עליונה, קולונסקופיה), ועבר את כל מבחני תת-הספיגה ומחלות המעיים הדלקתיות. אבחון יכלול צילום בטן, שיעיד על התרחבות התריסריון וזווית קטנה בינו לבין עורק מתלה המעי העליון, וכמו כן עיכוב במעבר של ארבע עד שש שעות באזור העיכול. בדיקות אבחון נוספות יכללו טומוגרפיה ממוחשבת (CT) עם חומר ניגוד פומי או תוך-ורידי ובדיקת ושט-קיבה-תריסריון. כאשר מאובחנת התסמונת, יש צורך בבדיקות הדמיה נוספות כמו אולטרה סאונד היכולות להצביע על זרימת דם מהירה דרך עורק מתלה המעי העליון ולהעיד על סיכון של קריסה פתאומית וקטלנית במחזור הדם שיש צורך לטפל בה באופן מיידי.
אף על פי שרבים מדווחים על תסמונת זו, חלה מחלוקת סביב האבחון ואפילו סביב קיומה של התסמונת מאחר שהתסמינים לא תמיד תואמים עם הממצאים הרדיולוגיים, וייתכן שלא תמיד ניתן להתגבר על התסמונת על ידי ניתוח או טיפול כירורגי. עם זאת, הסיבה להמשך התסמינים במערכת העיכול, גם לאחר התערבות כירורגית, נעוצה ככל הנראה בעובדה שלאחר ההתערבות הכירורגית התנועה הפריסטלטית הפוכה בניגוד לתנועה הפריסטלטית הרצויה.
כיוון שלנשים בגילאי 10–30 יש את הסבירות הגבוהה ביותר ללקות בתסמונת, רופאים רבים סבורים תחילה באופן שגוי כי הרזון הקיצוני הוא בחירה של המטופל ולא התוצאה של התסמונת (בצורתה הכרונית). מטופלים בשלבים הראשונים של התסמונת הכרונית לא מודעים לכך שהם חולים עד שנגרם להם נזק בריאותי ומנסים באופן בלתי מודע להקטין את כמויות המזון שלהם ולהתרגל לדיאטה המורכבת ממזון קל יותר לעיכול. דרך חיים זו נמשכת עד שנגרם למטופל נזק בריאותי רב, והמטופל מבין כי אין להעלים עין מהעניין.
החוקים בנוגע להפרעות אכילה הכוללים הזנה כפויה וטיפול פסיכולוגי כפוי, ידועים ככאלה היכולים להחמיר את הסימפטומים של חולי תסמונת עורק מתלה המעי העליון, ויכולים אף להביא למוות של חולים אלו.
Tú

Tú (באנגלית: You, בעברית: אתה) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. הסינגל יצא לאור ב-2 בנובמבר 1998, כסינגל השני מתוך האלבום. את השיר כתבה שאקירה לבדה, והוא הופק על ידי שאקירה ולסטר מנדז. מבקריה ומעריציה של שאקירה מייחסים לשיר חשיבות רבה.
במצעדים העיקריים הגיע השיר למקום ה-1 במצעד השירים הלטיניים, וה-1 במצעד שירי הפופ הלטיניים.
וידאו קליפ

הווידאו הנלווה שיצא לשיר צולם ובוים על ידי אמיליו אסטפן. צוות הצילום ואסטפן החליטו כי הקליפ יצולם בשחור-לבן, וכי הוא לא יכלול פרטים רבים. לאורכו ניתן לראות את שאקירה יושבת על ספת ביתה, ומדי פעם קמה לקחת מזון מהמקרר.
הקליפ הועלה לערוץ ה-Vevo של שאקירה בשנת 2011, 13 שנים מצאתו המקורית. נכון למרץ 2020, מונה הצפיות שלו עומד על למעלה מ-63 מיליון צפיות.
מיקומי שיא

השיר זכה להצלחה רבה כאשר נכנס היישר אל המקום הראשון במצעד השירים הלטיניים ובמצעד שירי הפופ הלטיניים.
|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הלטיניים | 1 |  |
|  ארצות הברית | מצעד השירים הלטיניים | 1 |  |
|  ארצות הברית | מצעד השירים הטרופיים | 3 |  |
שיר משחק

ילדות משחקות גשר לונדון מתמוטט (אנ') (דומה מעיקרו ל"יש לנו תיש"), ארצות הברית, 1898
Head, Shoulders, Knees and Toes
שיר משחק הוא שיר ילדים בעל מילים פשוטות ומנגינה פשוטה, החוזר על עצמו במהלך משחק. שירי משחק כוללים לרוב תנועות חוזרות ונשנות, ולעיתים ריקוד.
קיימים סוגי שירי משחק רבים, ביניהם שירי מגע, שירי הקפצה על הברכיים, שירי אצבעות (אנ'), שירי מחבואים, שירי ריקוד (במעגל (אנ'), בשורות (אנ'), בזוגות), שירי קפיצה בדלגית ובגומי, שירי כדרור, שירי מנייה (אנ'), שירי ערש.
שירי פעוטות

ידיים למעלה

על הראש

על הכתפיים

אחת שתיים שלוש!
לצלילי השיר מניע המבוגר את ידי הפעוט לפי ההוראות. בשורת הספירה מוחאים לפעוט כפיים.
מחי מחי כפיים

ניסע לירושלים

אחת, שתיים, שלוש

ידיים על הראש!
לאורך רוב השיר, פרט לשורה האחרונה, מוחאים כפיים. הפעילות החטופה בשורה האחרונה מפתיעה ומצחיקה את הפעוטות.
ריקוד במעגל

לצלילי "עוגה עוגה" של אהרן אשמן הפעוטות מסתובבים במעגל, ויושבים וקמים בשורות האחרונות.
(המשחק ומנגינת השיר דומים לאלו של השיר האנגלי "Here We Go Round the Mulberry Bush" (אנ'), הכולל בסופו נפילה אחורה.)
ריקודי זוגות > בנו גשר מזהב

בנו גשר, בנו גשר, בנו גשר מזהב,

כולם עוברים, כולם עוברים ואחרון נתפס!
שני משתתפים מחזיקים ידיים ויוצרים מעין גשר, תחתיו עוברים בטור יתר המשתתפים לצלילי השיר. בהישמע המילה "נתפס" מורידים יוצרי הגשר את ידיהם, ולוכדים את אחד העוברים. בגרסה אחרת למשחק, בהישמע המילה "נתפס" מדגדגים יוצרי הגשר את השחקן במקום ללכוד אותו. הנלכד מתחלף עם אחד מיוצרי הגשר בתפקידו.
ריקודי זוגות > יש לנו תיש

יֵשׁ לָנוּ תַּיִשׁ,

לַתַּיִשׁ יֵשׁ זָקָן,

וְלוֹ אַרְבַּע רַגְלַיִם

וְגַם זָנָב קָטָן



בַּמַּקֵּל, בַּסַּרְגֵּל –

מַה שֶּׁבָּא לַיָּד!

בַּמַּקֵּל, בַּסַּרְגֵּל –

מַה שֶּׁבָּא לַיָּד!
משחק למספר זוגי של משתתפים. המשתתפים עומדים בשני טורים. שני העומדים בראשי הטורים נותנים ידיים, ומדלגים הלוך וחזור בין הטורים לצלילי שתי השורות הראשונות. כשהם חוזרים למקומם בראשי הטורים הם מרימים את ידיהם וכך ממשיכים את הגשר. שני הטורים עוברים מתחת לגשר, ופונים זה לימין וזה לשמאל, כדי להגיע ולתפוס שנית את מקומם באופן מסודר. כאשר אחרוני המשתתפים עוברים, הגשר מתפרק, ומרכיביו עוקבים איש אחר האחרון בטורו. באופן זה הופכים הראשונים לאחרונים, ובתור הבא רוקדים אלו שהיוו את השניים בטור בתור הזה.
השיר המקורי נכתב על ידי יצחק אלטרמן, אבי נתן אלתרמן. בשיר המקורי לא מופיע הפזמון:
יֵשׁ לָנוּ תַּיִשׁ,

לַתַּיִשׁ יֵשׁ זָקָן,

לוֹ אַרְבַּע רַגְלַיִם,

וְזָנָב לוֹ קָטָן.



יֵשׁ לוֹ קַרְנַיִם –

קַרְנַיִם לִנְגֹּחַ;

יֵשׁ לוֹ טְלָפַיִם

לִבְעֹט וְלִבְרֹחַ.



אֵין מַזִּיק כָּמוֹהוּ;

לֹא יָנוּם, לֹא יִישַׁן;

בְּעֵדֶר הַצֹּאן הוּא

גַּם רֹאשׁ וְגַם רִאשׁוֹן.



יֵשׁ עֵז לוֹ – זוּגָתוֹ,

הִיא טִפְּשָׁה וּסְכָלָה;

אַךְ חָלָב הִיא נוֹתְנָה

כָּל יוֹם קַנְקַן מָלֵא.



לַתַּיִשׁ, לָעֵז

בֵּן קָטָן – גְּדִי.

יָפֶה הוּא וְחָבִיב,

אוֹתוֹ אוֹהֵב אֲנִי.
גרסה עממית לשיר חוברה בסמינר למורות וגננות בשנות ה-30:
יֵשׁ לָנוּ רַבִּי,

לָרַבִּי יֵשׁ זָקָן,

וְלוֹ הַרְבֵּה תַּלְמִידִים,

וְהוּא מַכֶּה אוֹתָם.



בַּמַּקֵּל, בַּסַּרְגֵּל –

מַה שֶּׁבָּא לַיָּד!
הגרסה המוכרת של השיר נוצרה מהיתוך השיר המקורי והגרסה העממית בשנות ה-50.
ריקודי זוגות > ריקוד הציפורים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כדרור > אחת שתיים שלוש וחצי

משחק למספר משתתפים בתורות. שחקן אחד מכדרר כדור לצלילי השיר:
אחת שתיים שלוש וחצי,

איש אחד נסע בטקסי,

הוא שילם גרוש וחצי, גרוש וחצי, אחת, שתיים שלוש
כאשר לצלילי המילים "וחצי" ו"בטקסי" על השחקן להעביר רגל מעל לכדור, ולהמשיך לכדרר. בהכשל השחקן עובר התור לשחקן הבא.
משחק נוסף הוא לצלילי השיר אלרי.
קפיצה בדלגית

אני מזמינה אותך ליום הולדתי שיתקיים ב...
היום והשעה בדקלום מכתיבים את מספר הקפיצות הדרושות בדלגית.
עגבניה צומחת בגינה, באה מישהי ואכלה אותה
במקום "מישהי" מציינים שם של משתתפת אשר מצטרפת לקפיצה בזוג או מחליפה את הקופצ/ת הנוכחי/ת.
משחקי רגליים

זוג השחקנים עומדים זה מול זה. אחד מפשק רגליו, והשני מושיט רגל קדימה. בכל פעמה מתחלפים בתפקידים:
אני אתה והוא

ומוישה (או ג'ינג'י, או כושי) קנגורו

הלכנו למלון

שתינו כוס לימון

אכלנו גם ביצה

ומוישה לא רצה

נתנו לו מכות

והוא התחיל לבכות
בשלב זה משלבים השחקנים את זרועותיהם ומסתובבים:
אמא'לה רוצה הביתה,

אמא'לה רוצה לישון!
השחקנים מחליפים זרועותיהם ומשנים את כיוון הסיבוב:
אמא'לה רוצה הביתה,

אמא'לה רוצה לישון!
שיר נוסף באותו ריקוד, אשר מילותיו מרמזות על כך שגרסה שלו הייתה קיימת כבר בסביבות שנות השישים (טי"ת הראשונה, ולא טי"ת אחת כמקובל היום, הפנייה למנהל במילה אדון). השיר מושר למנגינת ההמנון התקווה, ומספר הכיתה הולך ועולה בכל בית של השיר:
בקפיצות:
בבית ספר רודמן, בטי"ת הראשונה,

נכנס המנהל וצעק על המורה,

למה באת עם מיני, יא חמורה?

כמה מסבירים לך ואת לא מבינה?
בסיבוב:
שתוק, שתוק, שתוק, אדון המנהל,

קח את המשכורת ולך לעזאזל

בארץ ישראל (או ככה לטייל)
משחקי ידיים > השקת כף

משחקי ידיים הם משחקי שיתוף פעולה המיועדים לזוג משחקים. הכוריאוגרפיה הקלאסית של המשחק היא: מחיאת כף, השקת כף יד ימין של שני השחקנים, מחיאת כף, השקת כף יד שמאל. כוריאוגרפיה זו משמשת למשל בשיר "מאחורי היער (ההר)". לכוריאוגרפיה זו מצמידים על פי רוב שירים חדשים, כגון פתיחים של תוכניות טלוויזיה לילדים (למשל פרפר נחמד).
כוריאוגרפיה נפוצה פחות היא: יד ימין יורדת מטה על גבי יד שמאל של השחקן השני, בעוד יד שמאל עולה לעומת יד ימין של השחקן השני. יד ימין יורדת, בעוד יד שמאל עולה. מחיאת כף.
משחקי ידיים > יד עולה, יד יורדת

ישנם שירים הזוכים למהלכי ידיים מיוחדים. למשל, בשיר "מיס סו":
מיס סו, מיס סו, מיס סו פמלה מלה,

אניו, סקובידו,

אלביזיון טלוויזיון סטופ!
נעשה שימוש בכוריאוגרפיה היד היורדת והיד העולה, אלא שהשירה נפסקת לאחר שתי ההברות הראשונות, ושתי מחיאות כפיים (במקום אחת) נשמעות בדממה, וכך גם לאחר צמד ההברות הבאות. אחר כך ממשיכה הכוריאוגרפיה הרגילה, ובמילה "סטופ" משולבות הידיים על הכתפיים. גרסה זו הייתה נפוצה בישראל בשנות השמונים.
שיר זה הוא ככל הנראה סירוס של שיר אנגלי הפותח במילים "מיס סו". גרסה אחת של השיר, שתועדה בשנת 2005, פותחת ב-"Miss sue, Miss Sue, Miss Sue from Alabama", ומסיימת ב-"freeze" – המפסיד במשחק הוא זה שזז קודם, בדומה לדום שתיקה. גרסה אחרת של שיר זה (ששוחקה בלונדון ב-2011), אשר מנגינתה זהה למנגינת "מיס סו" הישראלי, פותחת במילים Miss Moose from Alabama, ומסיימת אף היא ב"freeze", כאשר המשחקים מפנים אצבעותיהם באיום זה לעומת זה, במקום להצליב ידיהם על החזה.
משחקי ידיים > דלת בר

כוריאוגרפיה שונה לחלוטין משמשת למשל במשחק לצלילי הפתיח של דלת הקסמים (מילים: יורם טהרלב, לחן: נורית הירש). שתי כפות הידיים מוצמדות, ומתחילות בצד שמאל. הן נעות יחד ימינה על פני כפות היד הצמודות של השחקן השני, בהזכירן דלת בר. כפות הידיים חוזרות למרכז, וכף יד ימין נפרדת ומוחאת כף פעמיים על כף יד שמאל, אשר צמודה בגבה לגב היד של השחקן השני. כף יד ימין עולה מעל יד שמאל ואוחזת לרגע בכף יד ימין של השחקן השני. כף יד ימין יורדת מתחת לכף יד שמאל ואוחזת בכף יד ימין של השחקן השני. כף יד שמאל יורדת ואוחזת בכף יד שמאל של השחקן השני מתחת לכף יד ימין.
"אמנון ותמר שעלו על ההר..." לפי אותה מנגינה של החמור הקטן. לפי אותו ריקוד שרים גם את "החמור הקטן" מאת יהודית סלע-וינר, אשר אינו שיר רחוב.
משחקי ידיים > קווה קווה דה לה אומה

קווה קווה דה לה אומה הוא משחק ידיים רב משתתפים הנערך במעגל. בכל הברה של שיר המשחק חובט משתתף אחד על כף ידו של המשתתף שלשמאלו. בהברה הבאה, תורו של המשתתף שכף ידו נחבטה לחבוט הלאה.
מסירות

משחקי מסירות ללא כדור משוחקים על ידי ילדים בבית הספר היסודי. למשחקים אלו השלכות של מעמד חברתי, ולא של מיומנות. משחקי מסירות ללא כדור כוללים פזמון חוזר, המהווה דו-שיח בין הקבוצה לבין יחיד בקבוצה. במהלך פזמון זה קובע היחיד מי יהיה היחיד שיככב בבית הבא של הפזמון, כאשר אין הוא יכול להפנות את הבית הבא אל עצמו.
מסירות > שירי מסירות עם ריקוד במעגל

אני עומדת במעגל – הקבוצה עומדת במעגל ומוחאת כפיים לקצב השיר. במהלך שתי השורות הראשונות מסתובב אחד המשתתפים במרכז המעגל ומצביע על העומדים במעגל, כאילו הוא עומד לבחור בהם. בסיום השורה השנייה נערכת הבחירה, ובמשך שתי השורות האחרונות מחולל הזוג (בגילאים צעירים יותר אין המין משנה, בניגוד גילאים מבוגרים). בסיום הפזמון פורש המחולל הראשון, וזה שנבחר תופס את תפקידו.
אני עומדת במ(ע)גל ומביטה סביבי,

אני מושיטה את ידי לחברה שלי,

ביער, ביער, ביער נרקוד, נרקוד.

ביער, ביער, ביער, נרקוד.
שירים נוספים לצליליהם רוקדים כמה פזמונים לפי עקרון דומה, הם:
בן לוקח בת

ובת לוקחת בן.

הרבי אמר –

אסור להתחתן.
שימי ידך בידי

אני שלך ואת – שלי.

שימי ידך בידי

אני שלך ואת – שלי.

הי, הי, גליה,

בת הרים יפהפייה.

הי, הי, גליה,

בת הרים יפהפייה.
יש הרוקדים לפי עיקרון דומה לצלילי השיר "יש לי גלידה", כאשר היחיד מחולל לצלילי שלוש השורות הראשונות:
יש לי גלידה הכי טובה

הכי טובה ומשובחה

קנו ממנה ילדים (או – "מי רוצה לטעום אותה?")

קוקו – אה-הה

גלידה טובה
פעילויות נוספות לצלילי שיר זה הן משחק הורה ותינוק (שלב ה"קוקו" מתאים לגיל בו הפעוט לומד כי עצמים שאינם נראים ממשיכים להתקיים) וכן ריקוד במעגל.
מסירות > שירי מסירות ללא ריקוד

קבוצה: מי גנב ת'עוגיות מהקופסה?

יחיד 1: מספר חמש!

יחיד 5: מי, אני?

קבוצה: כן, אתה!

יחיד 5: מה פתאום?

קבוצה: אלא מי?

יחיד 5: מספר שמונה!
וחוזר חלילה.
קבוצה: אריק!

אריק: מי קורא לי בשמי

קבוצה: אריק!

אריק: זה קולה של אימי (או: קוראים (לי) שנית! או: זה שם עולמי)

קבוצה: רוצים אותך בטלפון!

אריק: אם זו לא ציפי, זה לא בא בחשבון!

קבוצה: ציפי!
וחוזר חלילה.
שעשועי לשון > לכובע שלי שלוש פינות

לכובע שלי שלוש פינות

שלוש פינות לכובע שלי

לולא היו לו שלוש פינות

לא היה זה הכובע שלי.
שיר משחק הכולל תנועת ידיים מותאמת לכל מילה בשיר, והחלפת מילה בצליל ריק ("הממ") בכל חזרה על השיר (ראו גם: כובע שלוש פינות).
שעשועי לשון > שניים סינים

שניים סינים עם כינור גדול

ישבו בצד הכביש ופטפטו בקול גדול

בא שוטר גרש אותם וזה הכל

שניים סינים עם כינור גדול
שיר משחק המושר בפעם הראשונה בשלמותו, בשאר החזרות מוחלפות כל התנועות הלשוניות בתנועה אחידה (אָ, אֶ, אִי, אוֹ, אוּ), שונה בכל חזרה.
שעשועי לשון > שאלות ותשובות

השיר יכול להתחלק בין שואל ועונה, או להיות מושר ברצף על ידי דובר יחיד:
כושי קטן הלך לגן
איזה גן? גן חיות
איזה חיות? חיות טורפות
איזה טורפות? טורפות בן-אדם
איזה בן-אדם? בן-אדם שמן
איזה שמן? שמן דובון
איזה דובון? בלע סבון
איזה סבון? סבון רחצה
איזה רחצה? רחצה בים
איזה ים? ים המלח
איזה מלח? מלח של בישול
איזה בישול? בישול של עוף
איזה עוף? קבל אגרוף!
(ניתן להמשיך לענות במקום "בישול של עוף"- בישול מרק, איזה מרק? מרק עוף)
איזה עוף? קבל אגרוף! (או "וזה הסוף")
(אפשרות נוספת היא לענות לשאלה "איזה בישול" – "תקבל שלשול!")
(חלק יעדיפו לשיר "ילד קטן" או "דובי קטן", על מנת שלא ישתמע שהשיר לועג לילדים כהי עור)
ראו גם

עמודו
נשיקה סטירה
יש לנו גולם במעגל
אלרי
אנחנו יוצאים להלחם אתכם
מי מפחד מהדוב הגדול?
שעשוע ילדים
שיר רחוב
Head, Shoulders, Knees and Toes
הקדרים באים
הערות שוליים

↑  יש לנו תיש באתר זמרשת
↑  (אורכב 16.05.2008 בארכיון Wayback Machine).
תסמונת פארא-נאופלסטית

| --- | --- |
 תחום:  אונקולוגיה 
 קישורים ומאגרי מידע
 eMedicine:  article/280744 
 DiseasesDB:  2064.htm  2064
 MeSH:  D010257
 
התסמונת הפארא-נאופלסטית (או: הסינדרום הפארא-נאופלסטי) – התבטאות או סימפטום הנובע מנוכחותו של סרטן בגוף, אך לא מנוכחותם המקומית של תאים סרטניים. תופעות אלה מתווכות על ידי גורמים הורמונים או ציטוקינים, המופרשים על ידי תאי הגידול או כתגובה חיסונית נגד גידול. הסינדרום שכיח בקרב אנשים מבוגרים (בדרך כלל בשנות השישים לחייהם), ונפוץ ביותר במקרים של סרטן הריאות, השד, השחלות או מערכת הלימפה (לימפומה). לעיתים הסימפטומים של התסמונת הפארא-נאופלסטית מופיעים לפני אבחונו של הסרטן, לכן מניחים שהוא אחד מתהליכי התפתחות המחלה. בפרדיגמה הזו, תאים סרטניים יוצרים אנטיגנים בעלי רקמה מוגבלת (כגון חלבוני עצבים), אשר מעוררים תגובה חיסונית נגד הגידול. תגובת-נגד חיסונית עשויה להיות יעילה באופן חלקי, ולעיתים נדירות, יעילה לחלוטין בדיכוי התפתחות הגידול והסימפטומים שלו. במקרים כאלה, החולים יוחזרו לטיפול קליני, כשהתגובה החיסונית של הגידול עוברת את סף העמידות והגידול מתחיל לתקוף את רקמת התא הרגילה. תהליך זה מתבטא בגוף בצורת חלבון (למשל: חלבון עצבי), וכך מתגלה בבדיקות רפואיות.
תסמונת פארא-נאופלסטית נוירולוגית (של מערכת העצבים)

צורה הרסנית במיוחד של התסמונת הפארא-נאופלסטית היא קבוצת הפרעות המסווגות כהפרעות פארא-נאופלסטיות נוירולוגיות (PNDs). הפרעות אלה משפיעות על מערכת העצבים המרכזית או ההיקפית. חלקן ניווניות, על אף שאחדות (כגון LEMS) עשויות להשתפר תוך טיפול במחלה או בגידול.
הסימפטומים של התסמונת הפארא-נאופלסטית הנוירולוגית יכולים להיות אטקסיה (קשיים בהליכה ואיזון), סחרחורת, ניסטגמוס (תנועות עיניים לא רצוניות מהירות), קושי בבליעה, אובדן מסת שרירים, אובדן קואורדינציה מוטוריקה עדינה, דיבור לא ברור, אובדן זיכרון, בעיות ראייה, הפרעות בשינה, דמנציה, התקפים ואובדן תחושה בגפיים.
סוגי הסרטן הנפוצים ביותר הקשורים לתסמונת הפארא-נאופלסטית הנוירלוגית הם: סרטן השד, סרטן השחלות וסרטן הריאות, אך גם סוגים רבים אחרים של סרטן יכולים לייצר סימפטומים פארא-נאופלסטיים.
אפשרויות הטיפול כוללות:
טיפולים לחיסול הסרטן הבסיסי, כגון: כימותרפיה, הקרנות או ניתוח.
טיפולים להפחתת או האטת הניוון העיצבי.
במקרה של הופעת הסינדרום, אבחון וטיפול מהיר בחולה הוא קריטי, ומשפיע באופן ישיר על סיכויי ההחלמה. מאחר שהפרעות אלה הן נדירות יחסית, חשוב שחולי ה-PNDs יתייעצו עם מומחה בעל ניסיון באבחון וטיפול בתסמונת פארא-ניאופלסטית נוירולוגית.
ראו גם

סרטן
סרטן הריאות
סרטן השחלה
סרטן השד
נוירולוגיה
הפרעות קשב
אטקסיה
קואורדינציה
הערות שוליים

↑  http://books.google.com/books?id=TGFmbuOFot0C&dq=darnell+posner&source=gbs_navlinks_s Paraneoplastic Syndromes,2011,Darnell&Posner
↑  http://www.ncbi.nlm.nih.gov/pubmed/15377687
↑  National Institute of Neurological Disorders and Stroke
↑  Darnell,R.B., DeAngelis,L.M. (1993), "Regression of small-cell lung carcinoma in patients with paraneoplastic neuronal antibodies", Lancet 341 (8836): 21–22, PMID 8093269
↑  Roberts,W.K., Darnell,R.B. (2004), "Neuroimmunology of the paraneoplastic neurological degenerations", Current Opinion in Immunology 16 (5): 616–622, doi:10.1016/j.coi.2004.07.009, PMID 15342008
↑  Albert,M.A., Darnell,R.B. (2004), "Paraneoplastic neurological degenerations: keys to tumour immunity", Nature Reviews Cancer 4 (1): 36–44, PMID 14708025
↑  Paraneoplastic endocrine syndromes at the US National Library of Medicine Medical Subject Headings (MeSH)
1 2 3 4 5 6 7 8 9 10 11 12 13 14 15 16 17 18 19 20  לקפוץ מעלה אל: a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao Table 6-5 in: Mitchell, Richard Sheppard; Kumar, Vinay; Abbas, Abul K.; Fausto, Nelson (2007). Robbins Basic Pathology. Philadelphia: Saunders. ISBN 1-4160-2973-7. 8th edition.
↑  http://www.cancer.org.il/template/default.aspx?PageId=6784
↑  Mulatero P, Rabbia F, Veglio F. "Paraneoplastic hyperaldosteronism associated with non-Hodgkin's lymphoma.", New England Journal of Medicine. 2001 May 17;344(20):1558-9. Retrieved on 29 August 2012.
↑  Nervous system paraneoplastic syndromes at the US National Library of Medicine Medical Subject Headings (MeSH)
↑  Buckanovich RJ, Posner JB, Darnell RB (1993). "Nova, the paraneoplastic Ri antigen, is homologous to an RNA-binding protein and is specifically expressed in the developing motor system". Neuron 11 (4): 657–72. doi:10.1016/0896-6273(93)90077-5. PMID 8398153.
↑  Dalmau J, Tüzün E, Wu HY et al. (January 2007). "Paraneoplastic Anti–N-methyl-D-aspartate Receptor Encephalitis Associated with Ovarian Teratoma". Ann. Neurol. 61 (1): 25–36. doi:10.1002/ana.21050. PMC 2430743. PMID 17262855.
↑  Cohen PR, Kurzrock R (1997). "Mucocutaneous paraneoplastic syndromes". Semin. Oncol. 24 (3): 334–59. PMID 9208889.
↑  Staszewski H (1997). "Hematological paraneoplastic syndromes". Semin. Oncol. 24 (3): 329–33. PMID 9208888.
↑  adik Y, Nitzan DW (October 2011). "Tumor induced osteomalacia: A forgotten paraneoplastic syndrome?". Oral Oncol 48 (2): e9–10. doi:10.1016/j.oraloncology.2011.09.011. PMID 21985764.
↑  Zell JA, Chang JC. Neoplastic fever: a neglected paraneoplastic syndrome. PMID 15864658
↑  Darnell RB, Posner JB (2006). "Paraneoplastic syndromes affecting the nervous system". Semin Oncol 33 (3): 270–98. doi:10.1053/j.seminoncol.2006.03.008. PMID 16769417
↑  Darnell RB, Posner JB (2006). "Paraneoplastic syndromes affecting the nervous system". Semin Oncol 33 (3): 270–98. doi:10.1053/j.seminoncol.2006.03.008. PMID 16769417.
AH בעקרב

|  נתוני תצפית |
| --- | --- |
 קבוצת כוכבים:  עקרב
 סוג:  על-ענק אדום
 בהירות נראית:  5.57
 סיווג ספקטרלי:  M4
 עלייה ישרה:  17ʰ 11ᵐ 17.02114ˢ מילי-שניות קשת בשנה
 נטייה:  ‏30.7132″ ‏19′ ‏32°‏- מילי-שניות קשת בשנה
 מאפיינים פיזיים
 מרחק:  7,400  שנות אור 2,268.83  פארסק
 רדיוס:  124 ± 1,411 רדיוסי שמש
 עוצמת הארה:  פי 330,000 מהשמש
 טמפרטורה:  190 ± 3682 K
 מהירות סיבוב:  13.4 ק"מ/שנייה
 מהירות רדיאלית:  −13.4±2.4 קילומטר לשנייה
 היסט:  1.7338±0.2216 אלפיות של שניות קשת
 
AH בעקרב הוא כוכב על-ענק אדום משתנה סדיר למחצה שנמצא במרחק של כ-7,400 שנות אור (2,260 פרסק) ממערכת השמש בבקבוצת הכוכבים עקרב.
רדיוס הכוכב 1,411 רדיוסי שמש וככזה הוא אחד הכוכבים הגדולים ביותר הידועים לאנושות. טמפרטורת מעטפת הכוכב היא 190 ± 3,682 קלווין.
רפי כהן (שוער)

רפי כהן (נולד ב-28 בנובמבר 1970) הוא כדורגלן עבר ישראלי ששיחק בעמדת השוער, וכיום מאמן השוערים בקבוצת מועדון ספורט אשדוד. ערך 43 הופעות בנבחרת ישראל, והוא מהשוערים הבולטים בכדורגל הישראלי. לזכותו של כהן 546 הופעות בליגת העל, והוא מדורג במקום השני בטבלת שיאני ההופעות של הליגה בכל הזמנים.
חיים אישיים

כהן נשוי ואב לשני ילדים. ביתו, עמית, הייתה שוערת נבחרת הנשים של ישראל.
הערות שוליים

1 2 3  אשר גולדברג‏, "פזית חששה שיהיו פקקים, אז יעקב שחר הציע הליקופטר", באתר וואלה, 4 ביולי 2024
↑  חודש של פרישות: רפי כהן תולה את הכפפות, באתר ONE‏, 28 במאי 2013
↑  אסי ממן, ‏פארמה, שרף והמסוק: רפי כהן מסכם קריירה, באתר ONE‏, 29 במאי 2013
↑  גידי ליפקין, ‏רפי כהן חוגג 50: תמיד אמרו שאני לא "משוגע", באתר ONE‏, 28 בנובמבר 2020
↑  אסי ממן, ‏בדרך של אבא: בתו של רפי כהן בעקבות השיא, באתר ONE‏, 5 באפריל 2017